Bahodir Yusupov. Bahodir Tursunovich Yusupov (1961-yil 16-avgustda tugʻilgan, Uchqoʻrgʻon tumani, Namangan viloyati, Oʻzbekiston SSR, SSSR) — oʻzbek davlat va siyosat arbobi. 2009-yildan 2015-yil 26-noyabrgacha Namangan viloyati hokimi lavozimida ishlagan. 2018-yil fevraldan 2019-yil 28-yanvargacha Oʻzbekiston qishloq xoʻjaligi vaziri. Ikkinchi va uchinchi chaqiriq Oʻzbekiston Respublikasi Oliy Majlisining senatori etib saylangan.